
Okresný súd Poprad 2T/99/2023 8723010908 26. 07. 2024 Mgr. Lukáš Hvizdoš ECLI:SK:OSPP:2024:8723010908.1
Uznesenie Okresný súd Poprad, samosudcom Mgr. Lukášom Hvizdošom, dňa 26. júla 2024 v Kežmarku, takto rozhodol: Podľa § 241 ods. 6 Trestného poriadku v spojení s § 220 ods. 1 Trestného poriadku: I. s c h v a ľ u j e z m i e r uzatvorený dňa 26. júna 2024 pred probačnou a mediačnou úradníčkou Okresného súdu Poprad, medzi obvineným menom: A. B., nar. XX.XX.XXXX v C., trvale bytom D. E. XX, F. C. a poškodenými: C. G., nar. XX.XX.XXXX v C., trvale bytom H. D. XXXX/XX, A. G., F. C., I. J., nar. XX.XX.XXXX v K., trvale bytom H. A. XXXX/XX, K., D. B., nar. XX.XX.XXXX v C., trvale bytom K. XXXX/XX, C., L. J. K., M., so sídlom N. X, XXX XX O., IČO: XX XXX XXX, v zast. D. D. P., Q. J. K., M., so sídlom C. XX, XXX XX G., IČO: XX XXX XXX, v zast. R. G., II. zastavuje trestné stíhanie vedené proti obvinenému A. B., nar. XX.XX.XXXX v C., trvale bytom D. E. XX, D. E., F. C., pre skutok právne kvalifikovaný ako prečin ublíženia na zdraví podľa § 157 ods. 1 Trestného zákona, ktorý mal spáchať tak, že dňa 20.05.2023, okolo 18:25 hod., v katastrálnom území obce Malá Franková, okres Kežmarok, v blízkosti parkoviska pod vlekom lyžiarskeho strediska A. G., v lokalite zvanej „E.“, viedol motorovú štvorkolku továrenskej značky SEGWAY FUGLEMAN UT10 E, VIN: S., ktorej majiteľom je jeho otec R. B., kde v dôsledku nedôsledného venovania sa vedeniu tohto motorového vozidla, pri neprispôsobení rýchlosti jazdy motorového vozidla pre bezpečný prejazd cez tam nachádzajúce sa terénne nerovnosti, spôsobil prevrátenie uvedeného motorového vozidla, pričom pri prevrátení motorového vozidla došlo k vzniku zranení na motorovom vozidle sediacich spolujazdcov, keď C. G., narodená XX.XX.XXXX v C., trvalé bydlisko A. G. - A., H. D. XXXX/XX, F. C., utrpela zranenie - trieštivú zlomeninu členkovej kosti v oblasti pravého členkového kĺbu s posunom úlomkov a vykĺbení, otvorenú zlomeninu vonkajšieho členka s posunom úlomkov a viacpočetné kožné odreniny rôznych častí tela, ktoré zranenie si vyžiadalo lekárske vyšetrenie a ošetrenie s dobou liečenia a práceneschopnosti v trvaní najmenej 5 mesiacov, pri závažnejšom ovplyvnení jej obvyklého spôsobu života v trvaní najmenej 8 týždňov, I. J., narodená XX.XX.XXXX v K., trvalé bydlisko K., H. A. XXXX/ XX, F. K., utrpela zranenie - pomliaždenie hlavy v temenno - záhlavnej oblasti vľavo, podvrtnutie krčnej chrbtice, viacpočetné povrchové kožné odreniny na celom tele, pomliaždenie a hlboké plošné kožné odreniny v oblasti pravého bedrového kĺbu, ktoré zranenie si vyžiadalo lekárske vyšetrenie a ošetrenie s dobou liečenia a práceneschopnosti v trvaní najmenej 14 dní, pri závažnejšom ovplyvnení bežného
spôsobu jej života počas celej doby liečenia a D. B., narodený XX.XX.XXXX v C., trvalé bydlisko C., K. XXXX/XX, F. C., utrpel zranenie - pomliaždenie ľavého bedrového kĺbu a kožné odreniny v oblasti ľavého lakťa, ktoré zranenie si vyžiadalo lekárske vyšetrenie a ošetrenie s dobou liečenia v trvaní do 7 dní, bez existencie závažnejšieho ovplyvnenia jeho obvyklého spôsobu života, III. upravuje učtáreň Okresného súdu Poprad, aby sumu 300,- Eur po právoplatnosti tohto uznesenia poukázala na účet Ministerstva spravodlivosti Slovenskej republiky, IBAN: A. XXXX XXXX XXXX XXXX XXXX, variabilný symbol: XXX. odôvodnenie: Prokurátor Okresnej prokuratúry Kežmarok podal dňa 02.11.2023 obžalobu na obvineného A. B. pre vyššie uvedený skutok, ktorý po právnej stránke kvalifikoval ako prečin ublíženia na zdraví podľa § 157 ods. 1 Trestného zákona. Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený a) vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, b) nahradil škodu, pokiaľ bola činom spôsobená, uzavrel s poškodeným alebo s jeho splnomocnencom dohodu o náhrade škody alebo urobil iné opatrenia na náhradu škody, alebo inak odstránil ujmu vzniknutú trestným činom, a c) zloží na účet súdu a v prípravnom konaní na účet prokuratúry peňažnú sumu určenú ministerstvu na ochranu a podporu obetí trestných činov podľa osobitného zákona, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. Podľa § 241 ods. 6 Trestného poriadku, ak po podaní obžaloby oprávnená osoba ponúkla skončenie veci zmierom alebo z obsahu spisu takáto možnosť vyplýva, môže samosudca nariadiť konanie o zmieri, schváliť zmier a zastaviť trestné stíhanie; pritom postupuje podľa § 220 až 227. Pri skutkovej podstate prečinu ublíženia na zdraví podľa § 157 ods. 1 Trestného zákona, umožňuje zákon uložiť jeho páchateľovi trest odňatia slobody na šesť mesiacov až dva roky. Samosudca Okresného súdu Poprad po preskúmaní obžaloby a preštudovaní celého spisového materiálu postupom podľa § 241 ods. 6 Trestného poriadku nariadil konanie o zmieri pred mediačnou a probačnou úradníčkou Okresného súdu Poprad. Probačná a mediačná úradníčka vykonala na pokyn samosudcu zo dňa 22.11.2023 mediáciu, ktorá bola realizovaná v dňoch 21.12.2023, 26.04.2024, 30.04.2024, 02.05.2024 a 13.05.2024, výsledkom ktorej bolo uzatvorenie dohody o zmieri. Obvinený ako aj poškodení v konaní o zmieri pred probačnou a mediačnou úradníčkou Okresného súdu Poprad sp. zn. 2M/8/2023, po poučení o podstate inštitútu zmieru, vyhlásili, že súhlasia so schválením zmieru. Dohodu o zmieri podpísal obvinený dňa 23.05.2024, poškodený D. B. dňa 30.04.2024, poškodená C. G. a jej zákonná zástupkyňa dňa 02.05.2024, poškodená I. J. dňa 13.05.2024, splnomocnená zástupkyňa poškodenej Q. J. K., M., R. G., dňa 06.06.2024 a splnomocnená zástupkyňa poškodenej L. J. K., M., O., D. D. P., dňa 26.06.2024. Pokiaľ ide o spôsobenú škodu, poškodení C. G., I. J. a D. B. vyhlásili, že voči obvinenému si neuplatňujú žiadnu náhradu škody. Poškodenej strane Q. J. K., M., zastúpenej R. G., obvinený dňa 29.04.2024 uhradil škodu vo výške 154,36 Eur za poskytnutú zdravotnú starostlivosť D. B., čím sú jej nároky v celom rozsahu uspokojené. Poškodenej strane L. J. K., M., O., zastúpenej D. D. P., obvinený dňa 29.04.2024 uhradil škodu vo výške 161,78 Eur za poskytnutú zdravotnú starostlivosť I. J., čím sú jej nároky v celom
rozsahu uspokojené. Poškodenej strane L. J. K., M., O., zastúpenej D. D. P., obvinený dňa 29.04.2024 uhradil škodu vyčíslenú ku dňu 16.01.2024 vo výške 9 945,78 Eur za poskytnutú zdravotnú starostlivosť C. G., pričom náklady nie sú konečné a právo na náhradu škody v civilnom procese tým nie je dotknuté. Obvinený tak poškodenej strane L. J. K., M., O. za poskytnutú zdravotnú starostlivosť C. G. uhradil škodu vo výške prevyšujúcej nárok na náhradu škody uplatnený poškodenou v prípravnom konaní, kde si táto uplatnila nárok na náhradu škody vo výške 7 117,27 Eur. Obvinený A. B. vyhlásil, že skutok, za ktorý je stíhaný spáchal, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. Pokiaľ ide o spôsobenú škodu, obvinený túto poškodeným nahradil, čo dokumentujú tiež potvrdenia o platbách zabezpečené v mediačnom konaní. Obvinený zároveň zložil na účet Okresného súdu Poprad peňažnú sumu určenú ministerstvu na ochranu a podporu obetí trestných činov podľa osobitného zákona vo výške 300,- Eur, ktorú súd považuje za primeranú závažnosti spáchaného trestného činu, prihliadnuc na osobné a majetkové pomery obvineného. Z takto uvedených dôvodov mal súd za to, že boli splnené formálne podmienky pre schválenie zmieru v zmysle ustanovenia § 220 ods. 1 písm. a), b), c) Trestného poriadku. K osobe obvineného A. B. súd zistil, že má ukončené stredoškolské vzdelanie. V obci D. E. má dobrú povesť, v kolektíve je obľúbený. Aktívne sa zapája do kultúrno-spoločenského diania v obci. Obec neeviduje udalosť, aby sa niekto sťažoval, alebo aby obvinený vyvolal nejaký konflikt. Komisiou verejného poriadku nebol prejednávaný. Z výpisu z ústrednej evidencie priestupkov MV SR obvineného vyplývajú dva priestupky, a to priestupok zo dňa 01.10.2020 proti bezpečnosti a plynulosti cestnej premávky podľa § 22 ods. 1 písm. m) zákona č. 372/1990 Zb. o priestupkoch v znení neskorších predpisov, za čo mu bola uložená bloková pokuta vo výške 20,- Eur a priestupok zo dňa 26.01.2021 podľa § 32 ods. 1 písm. a) zákona č. 42/1994 Z. z. o civilnej ochrane obyvateľstva, za čo mu bola uložená bloková pokuta vo výške 10,- Eur. Podľa odpisu z registra trestov obvinený doposiaľ nebol súdne trestaný. V prípade osoby obvineného má súd za to, že tento do momentu spáchania skutku, pre ktorý je v danej veci trestne stíhaný, viedol riadny život a nedopustil sa žiadnej trestnej činnosti. V minulosti sa obvinený dopustil dvoch protiprávnych konaní na úrovni priestupku. Skutočnosť, že odsúdený bol priestupkovo riešený, nemožno automaticky posudzovať ako dôvod na nevedenie riadneho života. Je potrebné prihliadať o. i. na závažnosť spáchaného priestupku, ktorá sa evidentne odráža v sankciách a zisťovať, či odsúdený má snahu napraviť sa a viesť riadny život. Je možné jednoznačne vyvodiť záver, že v daných prípadoch išlo o také konania, ktorých škodlivosť pre spoločnosť bola minimálna, vzhľadom na povahu spáchaných priestupkov a uložené pokuty. Teda vzhľadom na výšku uložených pokút je možné uviesť, že v daných prípadoch išlo o priestupky menšieho významu, ktoré nebránia konštatovaniu riadneho života obvineným. Pri skúmaní splnenia tzv. materiálnych podmienok pre schválenie zmieru sa súd zaoberal aj povahou a závažnosťou spáchaného činu a mierou, akou bol dotknutý verejný záujem. Zmier je jeden z alternatívnych spôsobov ukončenia trestného stíhania. Na rozdiel od podmienečného zastavenia trestného stíhania, kde Trestný poriadok kladie dôraz v otázke splnenia formálno – materiálnych podmienok na osobu páchateľa, pri zmieri je nevyhnutná aj súčinnosť poškodeného, a to z dôvodu, že zmier možno schváliť len so súhlasom poškodeného. Primárnym účelom zmieru nie je, tak ako pri podmienečnom zastavení trestného stíhania, poskytnúť páchateľovi možnosť, aby v skúšobnej dobe preukázal, že spáchanie trestného činu bolo len vybočením z jeho riadneho občianskeho života, ale smeruje najmä k odstráneniu škodlivých následkov trestného činu nielen v oblasti majetkovej škody, ale aj pocitov krivdy, strachu (podmienka nahradenia škody, ale aj súhlasu poškodeného s takýmto spôsobom ukončenia veci). Už aj samotné poukázanie primeranej peňažnej sumy určenej na ochranu a podporu obetí trestných činov nemožno chápať ako trest, ale ako jeden z ďalších spôsobov odstránenia týchto škodlivých následkov. Uvedeným záverom konvenuje aj to, že zákonodarca ako jednu z podmienok pre rozhodnutie o podmienečnom zastavení trestného stíhania, stanovuje oprávnenému subjektu povinnosť prihliadať na doterajší život páchateľa, avšak pri zmieri takáto podmienka nie je vyjadrená, pretože pri zmieri
je, ako bolo uvedené vyššie, kladený dôraz na odstránenie škodlivých následkov trestného činu voči poškodenému (súhlas poškodeného, náhrada škody) ako aj voči spoločnosti (zloženie sumy určenej na ochranu a podporu obetí trestných činov). Odstránenie týchto škodlivých následkov trestného činu má za následok zastavenie trestného stíhania bez jeho viazania na plynutie akejkoľvek skúšobnej lehoty. Na základe vyššie rozvedených právnych úvah, s prihliadnutím na povahu a závažnosť stíhaného trestného činu, ktorý je nedbanlivostným prečinom, na postoj obvineného k spáchanému trestnému činu a k následnému odstraňovaniu následkov trestného činu, ako i s ohľadom na osobu obvineného, ktorý doposiaľ viedol riadny život, nebol súdne trestaný a z miesta bydliska je kladne hodnotený, dospel súd k záveru, že sú splnené i tzv. materiálne podmienky pre schválenie zmieru v zmysle § 220 ods. 1 Trestného poriadku. Obvinený tak splnil všetky podmienky stanovené Trestným poriadkom pre uzavretie a schválenie zmieru, nakoľko vyhlásil, že spáchal skutok, za ktorý je stíhaný, nahradil spôsobenú škodu a zložil peňažnú sumu určenú ministerstvu na ochranu a podporu obetí trestných činov. V prípade obvineného ide o doposiaľ bezúhonného občana, ktorý bol v prejednávanej veci stíhaný za nedbanlivostné konanie. Preto, poukazujúc na vyššie uvedené, mal súd za to, že sú splnené tak formálne, ako aj materiálne podmienky pre schválenie zmieru v zmysle § 220 ods. 1 Trestného poriadku. Uzavretie a schválenie zmieru v plnej miere napĺňa podstatu restoratívnej justície, ktorej zmyslom je umožniť obetiam aktívnu účasť pri riešení následkov trestného činu a páchateľom možnosť prijať zodpovednosť za škodu, ktorú poškodeným subjektom svojím činom spôsobili. Súd preto schválil zmier, pretože takýto spôsob rozhodnutia považoval za dostatočný a zastavil trestné stíhanie. Poučenie: Proti tomuto uzneseniu môže prokurátor podať sťažnosť do 3 (troch) pracovných dní odo dňa jeho oznámenia na Krajský súd v Prešove prostredníctvom Okresného súdu Poprad. Sťažnosť má odkladný účinok.

